Պատվական Խաչատրյան

**Սևանա լիճ**

Հույսից ծնված դու լույս- աղբյուր,

Վանա լճի հարազատ քույր,

Դու սարերում մեր երկնահաս

Կապույտով լի հսկա մի թաս:

Քեզ արծվաբույն լեռները մեր

Ձեռքերի մեջ պահել են վեր,

Պահել են քեզ արևին մոտ,

Որ դու լինես միշտ արևոտ,

Որ երկինքը հնամենի

Հույսից ծնված դու լույս- աղբյուր,

Վանա լճի հարազատ քույր,

Դու սարերում մեր երկնահաս

Կապույտով լի հսկա մի թաս:

Քեզ արծվաբույն լեռները մեր

Ձեռքերի մեջ պահել են վեր,

Պահել են քեզ արևին մոտ,

Որ դու լինես միշտ արևոտ,

Որ երկինքը հնամենի

Քո կապույտից կապույտ առնի,

Որ լույս դառնաս օջախներին,

Որ դառնաս մայր աղբյուրներին,

Որոնց համար հոսում-հոսում

Ու մոր պես քեզ չես ափսոսում,

Քիչն առնում ես, շատը տալիս:

Ա~խ, այնպես է սիրտս լալիս.

Պակասում ես, ախր, քիչ-քիչ,

Կապուտաչյա իմ հրաշք լիճ:

**ԱՐՓԱ – ՍԵՎԱՆ**

**ՅուրիՍահակյան**

Դյուցազուն լեռների լանջերին թիկնած,  
Ալեհեր իմ ճամփորդ, իմ Սևան,  
Կյանք ես տվել դու մեր սրտերին պապակ,  
Ու ծարավ ես հիմա ու հոգնած,  
Ու ծարավ ես հիմա ու հոգնած...

Երազ Սևան, ծարավ իմ Սևան,  
Բարձրիկ ծովերի արքա,  
Սպասիր, Սևան, շունչ քաշիր, Սևան,  
Քո գիրկն է շտապում Արփան:

Փոխելով իր ճամփան դարավոր ու հին,  
Հեռավոր տեսիլքովդ հարբած,  
Խենթաբար ճեղքում է շղթան լեռների  
Վիշապաքաղ ու ծուռ իմ Արփան,  
Վիշապաքաղ ու ծուռ իմ Արփան...

Երազ Սևան, ծարավ իմ Սևան,  
Բարձրիկ ծովերի արքա,  
Սպասիր, Սևան, շունչ քաշիր, Սևան,  
Քո գիրկն է շտապում Արփան:

Քո կապույդ հմայքիդ, հավերժիդ համար,  
Մենք ճամփա ենք պոկում լեռներից,  
Որ ծփաս դու հավետ, որ լինես անմար,  
Թև ու թռիչք տաս քո զավակներին,  
Թև ու թռիչք տաս քո զավակներին...

Երազ Սևան, ծարավ իմ Սևան,  
Բարձրիկ ծովերի արքա,  
Սպասիր, Սևան, շունչ քաշիր, Սևան,  
Քո գիրկն է շտապում Արփան:

**Հ. Շիրազ**

Իմ Սևանը ո՞նց ցամաքեց, երբ սևածով աչքերը կան,  
Իրենց նման հարբեցընող գինին քամող ձեռքերը կան,  
Վարդ շուրթերին բուրմունքի պես Կոմիտասի երգերը կան, -  
Քարից անգամ լույս են քամում բյուր աղջիկներն Հայաստանի:  
  
Բայց մի գանգատ ունի կյանքս` այն, որ ինձ մի վարդ չտվին,  
Սուրբ եմ Արա Գեղեցիկի պես` ինձ մի սուրբ Նվարդ չտվին,  
Ինձ թողեցին գիրկն ընկածի, դեռ ասում են` դարդ չտվին, -  
Գերեզմանս են աչքով փորում զուր` աղջիկներն Հայաստանի:  
  
Առանց նրանց` երգս պաղ էր` արև բացին իմ երգի մեջ,  
Նրանց սիրո ձեռագործն է ծիածանը երկնքի մեջ, -  
Բայց քաջ կասեմ` մեկին սիրես, լավի՜ն սիրես ու լա'վ սիրես,  
Որ քեզ պաշտեն բոլո՜ր սիրուն, լույս աղջիկներն Հայաստանի: